laion/Wikipedia-Exotic huggingface dataset:
דויד קושטה

דויד פריירה דה קושטה (בפורטוגזית: David Pereira da Costa; נולד ב-5 בינואר 2001 באלמדה שבפורטוגל) הוא כדורגלן פורטוגזי-צרפתי המשחק בעמדת הקשר ההתקפי בקבוצת לאנס מליגת העל הצרפתית. קושטה נולד בפורטוגל, ובגיל תשע עבר עם משפחתו לצרפת. הוא גדל במחלקת הנוער של לאנס, ובשנת 2019 החל לשחק בקבוצת המילואים של המועדון. ב-8 בנובמבר 2020 ערך את הופעת הבכורה שלו בקבוצה הראשונה של המועדון, בתיקו 4-4 נגד סטאד ריימס במסגרת המחזור העשירי בליגת העל הצרפתית לעונת 2020/2021. קושטה היה חלק מסגל נבחרת פורטוגל עד גיל 21. דויד קושטה, באתר Transfermarkt דויד קושטה, באתר Soccerway דויד קושטה, באתר BDFutbol דויד קושטה, באתר WorldFootball.net דויד קושטה, באתר FootballDatabase.eu Football : des bords du Tage au RC Lens, David Pereira Da Costa a bien grandi באתר LA VDN, ‏ 31 ביולי 2020 (בצרפתית)
מרסלו מוראלס

מרסלו אריאל מוראלס סוארס (בספרדית: Marcelo Ariel Morales Suárez; נולד ב-6 ביוני 2003 בסנטיאגו דה צ'ילה שבצ'ילה) הוא כדורגלן צ'יליאני המשחק בעמדת המגן השמאלי בקבוצת אוניברסידד דה צ'ילה מליגת העל הצ'יליאנית. מוראלס גדל במחלקת הנוער של אוניברסידד דה צ'ילה. בשנת 2020 החל לשחק בקבוצה הבוגרת של המועדון במסגרת ליגת העל הצ'יליאנית. מוראלס נכלל בסגל נבחרת צ'ילה עד גיל 20 בטורניר אליפות אמריקה הדרומית עד גיל 20 בשנת 2023, וערך שתי הופעות בטורניר. מדיה וקבצים בנושא מרסלו מוראלס בוויקישיתוף מרסלו מוראלס, באתר Transfermarkt מרסלו מוראלס, באתר Soccerway מרסלו מוראלס, באתר WorldFootball.net מרסלו מוראלס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרסלו מוראלס".
לוקה פרמיטנו

לוקה פרמיטנו (באיטלקית: Luca Parmitano;‏ נולד ב-27 בספטמבר 1976, פלרמו) הוא טייס ואסטרונאוט איטלקי בשירות סוכנות החלל האירופית. הוא ביצע מספר משימות חלל והיה מפקד משלחת מס' 61 לתחנת החלל הבין-לאומית. לוקה פרמיטנו נולד בפלרמו וגדל בקטניה בה סיים לימודי בית ספר. בשנת 1999 הוא סיים לימודי תואר שני במדעי המדינה באוניברסיטת נאפולי פדריקו השני. בשנת 2000 פרמיטנו סיים קורס בחיל האוויר האיטלקי ונשלח להמשך לימודים לארצות הברית. לאחר סיום הלימודים הוא היה טייס מטוס AMX International ביחידת החיל. בשנת 2005 במהלך טיסה מעל תעלת לה מאנש מטוסו התנגש עם חסידה. גוף המטוס נפגע ומספר מערכות קשר ובקרה הפסיקו לפעול. למרות הבעיות פרמיטנו לא נטש את המטוס והצליח לבצע נחיתה. בשנת 2007 הוא נשלח לצרפת לבית ספר לטייסי ניסוי וסיים אותו בהצלחה. ביולי 2009 הוא קיבל תואר שני בהנדסת אווירונאוטיקה ממכון הגבוה בטולוז. פרמיטנו ביצע כ-2000 שעות טיסה ב-40 מטוסים שונים. בשנת 2009 פרמיטנו נבחר לצוות אסטרונאוטים. הוא סיים קורס בקלן ונשלח לקורס נוסף במרכז החלל ג'ונסון. בשנת 2011 הוא עבר הדרכה במרכז גגארין להכשרת קוסמונאוטים. במאי 2013 פרמיטנו טס לחלל כמהנדס בחללית סויוז TMA-09M. החללית התחברה לתחנת החלל הבין-לאומית וצוותה הצטרף למשלחת מס' 36 לתחנת החלל הבין-לאומית בפיקוד פאבל וינוגרדוב. לאחר סיום פעילות המשלחת הוא היה חבר למשלחת מס' 37 לתחנת החלל הבין-לאומית בפיקוד פיודור יורצ'יחין. במהלך משימה זו הוא ביצע פעמיים פעילות חוץ-רכבית באורך של כ-7.5 שעות והפך להיות האיטלקי הראשון שביצע פעילות זו. הוא חזר לכדור הארץ בנובמבר לאחר 166 ימים בחלל. ביולי 2019 פרמיטנו טס לחלל כמהנדס בחללית סויוז MS-13. החללית התחברה לתחנת החלל הבין-לאומית וצוותה הצטרף למשלחת מס' 60 לתחנת החלל הבין-לאומית בפיקוד אלכסיי אובצ'ינין. לאחר סיום פעילות המשלחת הוא היה חבר במשלחת מס' 61 לתחנת החלל הבין-לאומית והיה מפקד המשלחת. במהלך משימה זו הוא ביצע 4 פעמים פעילות חוץ-רכבית באורך של כ-25.5 שעות. הוא חזר לכדור הארץ בפברואר 2020 לאחר 201 ימים בחלל. מדיה וקבצים בנושא לוקה פרמיטנו בוויקישיתוף ביוגרפיה באתר סוכנות החלל האירופית לוקה פרמיטנו, ברשת החברתית פייסבוק לוקה פרמיטנו, ברשת החברתית אקס (טוויטר) לוקה פרמיטנו, ברשת החברתית LinkedIn
חזון קוסמי

חזון קוסמי (באנגלית: Cosmic Vision) היא התוכנית השלישית של סוכנות החלל האירופית לחקר החלל. פעילויות להגדרת התוכנית החלו בשנת 2004 והיא מגדירה את משימות הסוכנות לשנים הבאות החל משנת 2015. בשנת 2007 פורסם פנייה להצעות בתחום אסטרופיזיקה, פיזיקה וחקר מערכת השמש. הוחלט לסווג את הפרויקטים ל-4 קבוצות. פרויקטים קטנים (Small class) כוללים פרויקטים שעלותם לסוכנות תהיה פחות מ-50 מיליון יורו. הפניה הרשמית פורסמה במרץ 2012 והתקבלו 70 הצעות. ההצעה הראשונה נבחרה בשנת 2012. S1 - טלסקופ חלל CHEOPS לחקר כוכבי לכת חוץ-שמשיים. פרויקט משותף עם סוכנות החלל השווייצרית. שיגור בוצע בדצמבר 2019. S2 - חללית לחקר השדה המגנטי של השמש. פרויקט משותף עם האקדמיה הסינית למדעים. השיגור מתוכנן באפריל 2025. פרויקטים בינוניים (Medium class) כוללים פרויקטים שעלותם לסוכנות תהיה פחות מ-500 מיליון יורו. ההצעה הראשונה נבחרה בשנת 2011. M1 - חללית Solar Orbiter לחקר השמש. פרויקט משותף עם נאס"א. שיגור בוצע בפברואר 2020. M2 - אוקלידס טלסקופ בתחום אופטי ותת-אדום. שיגור בוצע ביולי 2023. M3 - טלסקופ החלל PLATO. שיגור מתוכנן לשנת 2026. M4 - טלסקופ החלל ARIEL. שיגור מתוכנן לשנת 2029. M5 - גשושית EnVision לחקר נוגה. שיגור מתוכנן לשנת 2031. M6 - הפרויקט בוטל M7 - הפרויקט נמצא בשלב בחירה פרוקיטים בינוניים (Large class) כוללים פרויקטים שעלותם לסוכנות תהיה פחות מ-900 מיליון יורו. ההצעה הראשונה נבחרה בשנת 2012. L1 - גשושית Comet Interceptor לחקר שביט. פרויקט משותף עם סוכנות החלל היפנית. שיגור מתוכנן לשנת 2029 (ביחד עם M4). L2 - טלסקופ החלל ATHENA בתחום קרני רנטגן. מתוכנן לשיגור בשנת 2035. L3 - גשושית LISA לחקר כבידה. מתוכנן לשיגור בשנת 2037. פרויקטים אלו ישוגרו לחלל ביחד עם פרויקטים בינוניים החל מ-M4. קבוצה זו הוגדרה לראשונה בשנת 2018. F1 - גשושית JUICE לחקר צדק וסביבתו. פרויקט משותף עם נאס"א. שיגור בוצע באפריל 2023. F2 - גשושית ARRAKIHS לחקר גלקסיה. פרויקט משותף עם נאס"א. השיגור מתוכנן לשנות ה-30 של המאה ה-21 מדיה וקבצים בנושא חזון קוסמי בוויקישיתוף אתר האינטרנט הרשמי של חזון קוסמי פרויקט ARRAKIHS
ביטרבאלן

ביטרבאלן (בהולנדית: Bitterballen) (הרבים של bitterbal, מילולית כדור מר) הם חטיף הולנדי מבוסס בשר, המיוצר על ידי הכנת נזיד סמיך מאוד מעובה ברביכה וציר בקר ועמוס בנדיבות בבשר. מקררים את הנזיד עד שהוא מתייצב, מסמיך מאוד ומתצמק ולאחר מכן מגלגלים חתיכות קטנות מהתערובת הסמיכה לכדורים. בשלב הבא מצפים כל כדור בפירורי לחם ומטגנים. תיבול הנזיד כולל בדרך כלל בצל, מלח ופלפל שחור, פטרוזיליה ואגוז מוסקט. רוב המתכונים כוללים אגוז מוסקט ויש גם וריאציות באמצעות אבקת קארי או שמוסיפים ירקות חתוכים דק כמו גזר למשל. הביטרבאל שואב את שמו ממילה כללית לסוגים מסוימים של משקאות אלכוהוליים בטעם עשבי תיבול, הנקראים ביטר בהולנדית, והם מוגשים בדרך כלל כחלק ממתאבנים (Bittergarnituur), שבהולנד הם מבחר חטיפים מלוחים למשקאות, בפאבים או בקבלות פנים. ביטרבאלן דומים מאוד לקרוקט הנפוץ יותר (kroketten בהולנדית) במרכיבים ובשיטות הכנה/בישול, כמו גם בטעם, אם כי לקרוקט הגדול יותר יש צורת נקניק מוארכת ו/או מלבנית מובהקת. המרכיבים משולבים ומבושלים, ואז מקררים כדי שהתערובת תתצמק. לאחר שהמילוי יציב, מגלגלים את המילוי לכדורים בקוטר של 3 עד 4 ס"מ בערך, לאחר מכן מגלגלים בתערובת פירורי לחם וביצים ומטגנים בשמן עמוק. הם מוגשים בדרך כלל ברמקין עם קערה קטנה של חרדל לטבילה. הכדורים נאכלים גם בסורינאם, האנטילים ההולנדיים, בהולנד, בבלגיה, בבונייר, ובמידה מסוימת גם באינדונזיה. מדיה וקבצים בנושא ביטרבאלן בוויקישיתוף השולחן ההולנדי - ביטרבאלן Bitterballen from curry mash (recipe in Dutch) | Smulweb.nl "Bitterballen - Dutch Cocktail Croquettes - LifeStyle Food". אורכב מ-המקור ב-2019-04-15. נבדק ב-2012-06-22. Authentic Dutch Bitterballs | Yummy Dutch 240.000 Rezepte / Kochrezepte bei Chefkoch.de Caribbean Croquettes: Bitterbal
פנפילד

האם התכוונתם ל... פנפילד (ניו יורק) – עיירה במחוז מונרו של מדינת ניו יורק וילדר פנפילד – נוירוכירורג אמריקאי-קנדי פרס וילדר פנפילד – פרס על שמו של וילדר פנפילד
קמפה

האם התכוונתם ל... קאמפה – מפלצת מן המיתולוגיה היוונית אישים: יואכים היינריך קאמפה – סופר ומוציא לאור גרמני נפתלי קמפה – זמר ומלחין חרדי־ליטאי ישראלי רודולף קמפה – מנצח גרמני רודולף קמפה (גנרל) – מפקד בכיר בוורמאכט קמפ
הדרור הטורף

הדרור הטורף (באנגלית Predatory Sparrow; בפרסית: گنجشک درنده - Gonjeshke Darande) הוא שמה של קבוצת האקרים הנחשבת לפרו-ישראלית שפועלת בעיקר כנגד משמרות המהפכה של איראן. ב-9 ביולי 2021 בוצעה מתקפת סייבר על מערך הרכבות האיראני שגרם לכאוס וביטול של מאות קווי רכבת, התוקפים פרסמו את מספר הטלפון בלשכת ח'אמנאי לצורך תלונות, תקיפה זו מיוחסת לקבוצת הדרור הטורף. יומיים לאחר מכן ב-11 ביולי נפרצו אתרי משרד התחבורה והמשרד לעניינים עירוניים האיראני והאתרים קרסו, הקבוצה לא נטלה אחריות על כך באופן רשמי. ב-26 באוקטובר 2021 בוצעה התקפה כנגד תחנות דלק באיראן שגרמה לשיבושים בכ-4,300 תחנות דלק ולתורי ענק לרכישת דלק, גם תקיפה זו מיוחסת לקבוצת הדרור הטורף. ב-27 ביוני 2022 הודיעה הקבוצה כי תקפה מטרות של משמרות המהפכה והבסיג' והשביתו מפעל פלדה של משמרות המהפכה האיראניות, בתיעוד שהופץ באינטרנט ניתן לראות כי פורצת שריפה במפעל הפלדה. ב-18 בדצמבר 2023 דווח כלי תקשורת איראניים, כי כ-70% מתחנות הדלק במדינה הושבתו בעקבות התקפת סייבר, קבוצת הדרור הטורף נטלו אחריות על התקפת סייבר זו. Red Evils הדרור הטורף, ברשת החברתית אקס (טוויטר) הדרור הטורף, ביישום טלגרם How a Group of Israel-Linked Hackers Has Pushed the Limits of Cyberwar, באתר Wired (מגזין), ‏ 25 בינואר 2024 עומר כביר, האקרים ישראלים: ביצענו מתקפת סייבר נגד איראן; טהרן: כ-70% מתחנות הדלק במדינה מושבתות, באתר כלכליסט, 18 בדצמבר 2023 יוסי הטוני, ‏האם ההאקרים שתקפו את איראן אמנם ישראלים? הדעות חלוקות, באתר "אנשים ומחשבים" דניאל סלאמה, רויטרס, דיווחים באיראן: מתקפת סייבר גרמה לכאוס במערך הרכבות, באתר ynet, 9 ביולי 2021 יוסי הטוני, ‏איראן הותקפה בסייבר – כאוס ברכבות, אתרי ממשל קרסו, באתר "אנשים ומחשבים" יוסי הטוני, ‏איראן חוותה מתקפת סייבר שגרמה לתקלות בתחנות הדלק, באתר "אנשים ומחשבים" יוסי יהושוע והסוכנויות, מפעל פלדה גדול באיראן שותק במתקפת סייבר: "פעולת תגמול לאזעקות בישראל", באתר ynet, 27 ביוני 2022 עידן בן טובים, דיווח: מתקפת סייבר מסתורית השביתה 70% מתחנות הדלק באיראן, באתר גיקטיים, ‏18.12.2023
רליז'ז

רֶלִיזֶ'ז (בצרפתית: Religieuse) הוא מאפה צרפתי נפוץ, עשוי מחתיכה קטנה של בצק רבוך שמוערמת על גבי חתיכת בצק רבוך גדולה יותר, שניהם במילוי חביצה (קרם פטיסייה) בדרך כלל בטעם שוקולד או מוקה. כל חלק מהמאפה מכוסה בגנאש באותו הטעם כמו המילוי, ואז שני החלקים מחוברים זה לזה באמצעות ציפוי קרם חמאה. המאפה הוא סוג של אקלר. המאפה, שפירוש שמו (La religieuse) הוא ה"נזירה", אמור לייצג את כיסוי הראש החגיגי האפיפיורי. הרליז'ז הומצא ככל הנראה באמצע המאה ה-19; הבצק הרבוך הומצא במאה ה-16. "une religieuse, un éclair". Pretty Tasty Cakes. 2008-08-31. נבדק ב-2012-08-26. Monday (2010-03-08). "Seeking Sweetness in Everyday Life - CakeSpy - Ultra Violet: The Blackcurrant Violet Religieuse from Laduree, Paris". CakeSpy. נבדק ב-2012-08-26.
המסך הקרוע

המסך הקרוע (שם הסרט באנגלית: Torn Curtain) הוא סרטו ה-45 של הבמאי אלפרד היצ'קוק. הסרט יצא לאקרנים בשנת 1966 והיה הסרט השני המצליח ביותר באותה השנה. הוא נחשב לאחת מהקלאסיקות המוערכות ביותר של סרטי המתח והאימה. מייקל ארמסטרונג (פול ניומן), מדען פיזיקאי ורקטות אמריקאי מוערך, נוסע להשתתף בכנס מדעי בקופנהגן. הוא לוקח את ספינת תענוגות לקופנהגן יחד עם עוזרתו וארוסתו, שרה שרמן (ג'ולי אנדרוז). ארמסטרונג מנסה למנוע מארוסתו להגיע איתו לקופנהגן. שם הוא עורק למזרח גרמניה במטרה לעזור לגוש המזרחי ממניעים פציפיסטיים. לאחר מכן מתברר (לצופים) כי עריקתו היא למעשה תחבולה כדי לזכות באמון של הממסד המדעי הקומוניסטי ולדעת מה מצב מערכות הטילים של ברית המועצות. בנוסף, ארמסטרונג מגלה כי ארוסתו הגיעה אחריו למזרח גרמניה. לאחר מסע ארוך, שבו ארמסטרונג כמעט נתפס על ידי סוכן שטאזי והורג אותו, הוא מגיע לאוניברסיטת לייפציג. שם הוא מצליח לגלות סודות גרעין של הגוש הסובייטי, ולאחר מכן בורח עם אשתו למזרח ברלין. הזוג בורח באוטובוס מדומה של ארגון פאי, אשר סייע לארמסטרונג מתחילת הסרט. האוטובוס מלא באנשי המחתרת, שמתיימרים להסוות את האוטובוס המדומה לאוטובוס רגיל כדי לחפות על הזוג. כאשר מגיע האוטובוס לברלין, אנשי השטאזי מגיעים לאוטובוס במטרה לתפוס את הזוג, אך אנשי המחתרת יורדים במהירות ומתפזרים לכל עבר במטרה להסוותם. הזוג יורד בבטחה. לאחר מרדף של אנשי השטאזי, הזוג מצליח לשוט עם להקת בלט לשוודיה ולחזור למערב. מדיה וקבצים בנושא המסך הקרוע בוויקישיתוף "המסך הקרוע", במסד הנתונים הקולנועיים IMDb (באנגלית) "המסך הקרוע", באתר נטפליקס "המסך הקרוע", באתר AllMovie (באנגלית) "המסך הקרוע", באתר Rotten Tomatoes (באנגלית) "המסך הקרוע", באתר Box Office Mojo (באנגלית) "המסך הקרוע", באתר Metacritic (באנגלית) "המסך הקרוע", באתר אידיבי "המסך הקרוע", במסד הנתונים הקולנועיים KinoPoisk (ברוסית) המסך הקרוע, באתר אנציקלופדיה בריטניקה (באנגלית)
בננה קיו

בננה קיו או מקלות בננה (בפיליפינית: Bananaque) היא מאכל חטיפים או אוכל רחוב פופולרי בפיליפינים. זהו הלחם בסיסים של בננה וברביקיו, אשר באנגלית פיליפינית מתייחס לבשר שמבושל בסגנון דומה לסאטאי. בננה קיו עשויה מבננות מטוגנות בשמן עמוק מצופות בסוכר חום מקורמל. הבננות שמשמשות למתכון זה, הן בננות מזן סבה (אנ'), המשמשות בעיקר לבישול בפיליפינים (אף על פי שאפשר לאכול אותן גם ללא בישול). בדרך כלל משפדים את הבננה על מקל במבוק, ומוכרים אותה ברחובות. מקל השיפוד מיועד רק לנוחות ההגשה והאכילה, אבל המנה לא מטוגנת על השיפוד (בניגוד לג'ינאנגאנג - Ginanggang). קמוטה קיו ג'ינאנגאנג טורון (אוכל) מדיה וקבצים בנושא בננה קיו בוויקישיתוף Overseas Pinoy Cooking.Net website accessed on November 6, 2010 Groen, Marco de (24 בינואר 2014). "Banana Cue: The All-time Best Selling Street Food in the Philippines - The Daily Roar" (באנגלית). The Daily Roar. נבדק ב-17 בנובמבר 2023. {{cite news}}: (עזרה) Filipino Food Recipes.com website accessed on January 13, 2015
מנטה (שיר)

"מנטה" הוא שיר שהוקלט על ידי הזמרת הישראלית מרגלית צנעני, מתוך אלבום האולפן הרביעי שלה, מנטה. הוא יצא לאור בשנת 1989, בהוצאת חברת התקליטים האחים ראובני, בתור שיר הנושא מתוך האלבום. את השיר כתבה רחל שפירא ללחן של צנעני והפקה מוזיקלית של אשר ראובני. במרוצת השנים, הפך "מנטה" לנכס צאן ברזל בסצנת המוזיקה המזרחית ולאחד משירי החותם של צנעני. הוא הוקלט עשרות פעמים, בידי מוזיקאים שונים ביניהם נמנים: הילה הררי, דויד ברוזה ("2 צדדים למטבע"), תזמורת צה"ל, מירב ברנע, חופני כהן, דין דין אביב, יניב ד'אור, וזהבה בן. השפעתו של השיר המשיכה להתגבש במרוצת השנים. בין 1997–2006 שודרה תוכנית הטלוויזיה "ריח מנטה" שנקראה על שמו. את התוכנית הגיש ירון אילן, שהגיש בשנת 2007 תוכנית נוספת בשם "מנטה ב-24". בשנת 2009 עבר אילן לערוץ 10 שם הוא הגיש את תוכנית דומה בשם, "מנטה". "מנטה" הוא השיר הראשון שצנעני הלחינה בעצמה. לאחר שסיימה להלחין אותו, היא פנתה למוזיקאי עוזי חיטמן שיבקר את שעשתה. בהמשך לכך, הוא טען: ”היא חייבת לעשות עם השיר הזה משהו”. בסופו של דבר, נשלחה פנייה למשוררת רחל שפירא שכתבה את מילותיו. השדרן אורי הייטנר מרדיו אורנים פרסם ב-17 בדצמבר 2018 את ניתוחו המוזיקלי של "מנטה". בהתחלה, כתב: ”השיר הזה הוא אבן דרך משמעותית בקריירה של מרגלית צנעני, כיוון שהוא הראשון שהיא הלחינה. אף שמרגול אף פעם לא סבלה ממחסור בביטחון עצמי, היא לא הייתה בטוחה בלחן, ובחרה להתייעץ עם עוזי חיטמן. היא השמיעה לו, בהיסוס, את המנגינה שכתבה, והוא התלהב והאיץ בה למצוא לשיר מילים ולרוץ אתו”. בהמשך לכך, העיר הייטנר: ”'מנטה' הוא שיר – ציור. הוא מתאר הוויה של שעת דמדומים; הציפור שנחה על ענף העץ, כלבלב שמשחק בסנדל שכוח, ומי שאינו מתואר הוא אותו ילד שמשחק בחוץ. הילד מופיע ברמז, דרך הקריאה הנקראת לו מחלון הבית: 'בוא הביתה ותרחץ את הפנים'”. הוא סיכם ואמר: ”הבית השני מתאר רגשות – את הרגשות של האם הדואגת, 'הדואגת שתמיד בכתה בי'; אמירה שממנה משתמע קונפליקט אימהי פנימי בין הדואגת שבתוכה, לבין הרוצה לשחרר, לא לדאוג”. האודיו של "מנטה" שהועלה ליוטיוב ב-2 בספטמבר 2014 צבר למעלה מ-200 אלף צפיות בסך הכול. גרסתו המחודשת של השיר, שנקראה "מנטה 2012"; היא פורסמה ב-20 ביוני באותה השנה. סרטון השיר "מנטה" באתר יוטיוב מנטה, 1989-01-01, נבדק ב-2023-12-23 מרגלית צנעני - מנטה, נבדק ב-2023-12-23 heitner, פינתי השבועית ברדיו: מנטה, באתר הבלוג של אורי הייטנר, ‏2018-12-17 מרגול מארחת את הילה הררי בתיאטרון הצפון ריח מנטה, נבדק ב-2023-12-23 דויד ברוזה - מנטה, נבדק ב-2023-12-23 מרגלית צנעני ותזמורת צה"ל – "מנטה" מרגלית צנעני ומירב ברנע – "מנטה" חופני כהן – "מנטה" דין דין אביב – "מנטה" שי שטרן – "מנטה" מרגלית צנעני וזהבה בן – "מנטה" ריח מנטה, באתר www.ishim.co.il מנטה ב-24, באתר he.israel-music.com "מנטה" תמשיך לתוכניות נוספות בערוץ 10, באתר ynet, 30 במרץ 2009 מימה - מרגלית צנעני - מנטה, באתר www.mima.co.il מרגלית צנעני - מנטה 2012, נבדק ב-2023-12-23 Margalit Tzanani = מרגלית צנעני – מנטה
רומן ג'ינג'יחאשווילי

רומן יעקובלביץ' ג'ינג'יחאשווילי (בגאורגית: რომან ჯინჯიხაშვილი, נולד ב-5 במאי 1944 בטביליסי), היה שחמטאי יהודי-גאורגי בדרגת רב אמן, מאמן שחמט ומפיק סרטוני הדרכה בתחום. תלמידו הבולט הוא גטה קמסקי. עלה לישראל בשנת 1976, אך בשנת 1979 עזב את הארץ והתיישב בארצות הברית. שיחק בתפקיד אורח בסרט "לחפש את בובי פישר" משנת 1993. 1962 - זכה באליפות הנוער של ברית המועצות. 1978, 1966 - זכה באליפות האוניברסיטאות של ברית המועצות. 1970 - קיבל את התואר אמן בינלאומי. 1977 - קיבל את התואר רב אמן. 1978 - זכה באליפות ישראל. 1979-1980 - זכה בתחרות היוקרתית הייסטינגס (אנגליה), בתוצאה של 10.5 נקודות מ-14 אפשריות, בהקדימו בנקודה שלמה את טיגראן פטרוסיאן. 1980 - זכה בתחרות הפתוחה "לון פיין". 1989 ,1983 - זכה באליפות ארצות הברית, יחד עם שחמטאי נוסף. ג'ינג'יחאשווילי שיחק בנבחרות האולימפיות של ישראל וארצות הברית. מדיה וקבצים בנושא רומן ג'ינג'יחאשווילי בוויקישיתוף רומן ג'ינג'יחאשווילי, באתר צ'סגיימס (באנגלית) רומן ג'ינג'יחאשווילי, באתר פיד"ה (באנגלית) רומן ג'ינג'יחאשווילי, במסד הנתונים הקולנועיים IMDb (באנגלית) כתבה מעיתון מעריב על זכייתו בתחרות הייסטינגס "הסרט "חיפוש אחרי בובי פישר"", במסד הנתונים הקולנועיים IMDb (באנגלית) מידע כללי רומן ג'ינג'יחאשווילי באתר olimpbase
אנטוניו רוזטי

פרנצ'סקו אנטוניו רוזטי (בערך 1750 – 30 ביוני 1792) היה מלחין ונגן קונטרבס מהתקופה הקלאסית, והיה בן זמנם של היידן ומוצרט . יש בלבול ניכר לגבי שמו. אזכור מדי פעם של "אנטוניו רוזטי נולד ב-1744 במילאנו", כביכול, נובע משגיאה של ארנסט לודוויג גרבר במהדורה מאוחרת יותר של טונקונסטלר-לקסיקון שלו לאחר שטעה את רוזטי בתור איטלקי במהדורה הראשונה של הלקסיקון שלו, ולכן כולל את רוזטי פעמיים - פעם כאיטלקי, פעם כגרמני-צ'כי. מקורות רבים טוענים שהוא נולד בשם פרנץ אנטון רוסלר, ושינה את שמו לצורה איטלקית עד 1773, אך לפי מאמר משנת 1792 של היינריך פיליפ בוסלר, שהכיר את רוזטי באופן אישי, הוא נקרא רוזטי מלידתו. מדיה וקבצים בנושא אנטוניו רוזטי בוויקישיתוף אנטוניו רוזטי, באתר AllMusic (באנגלית) אנטוניו רוזטי, באתר MusicBrainz (באנגלית) אנטוניו רוזטי, באתר Discogs (באנגלית) ארנסט לודוויג גרבר לקסיקון היסטורי-ביוגרפי חדש של אמני מוזיקה (4 כרכים, לייפציג: ברייטקופף, 1790-92) מת בשנת 1750 ,לודוויגסלוסט, 30 ביוני 1792 אנטוניו רוזטי - לא להתבלבל עם אנטוניו רוזטי נולד צפונית לפראג (אחרי 1780 - 1744) בעיירה ולטבה המכונה כיום Litoměřice ממוצא גרמני והטביל את פרנץ אנטון רוסלר. Music and letters Arthur Henry Fox Strangways, JSTOR (Organization), Project Muse - 1977 "lexicographer has mistaken the Italian Antonio Rosetti for the Bohemian composer .' Gerber himself made this error ... first edition of his Tonkunstler-Lexikon, where he identified the Wallerstein Rosetti as 'born in Milan around 1744' : https://rosetti.de/index_eng.html, under "Who was Antonio Rosetti?": "There is likewise no evidence to support the oft-cited claim that Rosetti was born Anton Rös(s)ler. In the above cited article it is emphasized that he was never called "Rössler, but from birth Rosetti." " ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סימון באנזה

סימון בוקוטה באנזה (בצרפתית: Simon Bokoté Banza; נולד ב-13 באוגוסט 1996 בקריי שבצרפת) הוא כדורגלן קונגולזי-צרפתי המשחק בעמדת החלוץ בקבוצת ספורטינג בראגה מליגת העל הפורטוגלית ובנבחרת הרפובליקה הדמוקרטית של קונגו. באנזה גדל במחלקות הנוער של US שנטילי, לייווין ולאנס. בשנת 2014 החל לשחק בקבוצת המילואים של לאנס. בשנת 2015 החל לשחק בקבוצה הראשונה של המועדון במסגרת ליגת המשנה הצרפתית. ב-9 בינואר 2017 הושאל באנזה עד לתום עונת 2016/2017 לבזייה מהליגה הצרפתית השלישית. הוא ערך 11 הופעות ליגה במדי המועדון. ב-1 באוגוסט 2017 הושאל באנזה לאוניון טיטוס פטאן מליגת העל הלוקסמבורגית למשך עונת 2017/2018. הוא ערך 21 הופעות ליגה במהלך תקופת ההשאלה, בהן הבקיע 13 שערים. לקראת עונת 2018/2019 חזר באנזה ללאנס. בתום עונת 2019/2020 העפיל עם המועדון לליגת העל הצרפתית. ב-23 באוגוסט 2020 ערך את הופעת הבכורה שלו בליגת העל הצרפתית, בהפסד 2-1 לניס במסגרת המחזור הראשון בליגה לעונת 2020/2021. ב-20 בינואר 2021 הבקיע את שער הבכורה שלו בליגת העל הצרפתית, בניצחון 1-0 על אולימפיק מרסיי במסגרת המחזור התשיעי בליגה. בסך הכל ערך 88 הופעות ליגה במדי המועדון במסגרת שתי הליגות הבכירות בצרפת, בהן הבקיע 16 שערים. ב-31 באוגוסט 2021 הושאל באנזה לפמליקאו מליגת העל הפורטוגלית למשך עונת 2021/2022. ב-12 בספטמבר ערך את הופעת הבכורה שלו במועדון, בתיקו 2-2 נגד מוריירנסה במסגרת המחזור החמישי בליגה. הוא הבקיע שני שערים במשחק זה. באנזה סיים את תקופת ההשאלה שלו בפמליקאו עם 14 שערים ב-29 הופעות ליגה. ב-19 ביולי 2022 חתם באנזה על חוזה לחמש שנים בספורטינג בראגה מליגת העל הפורטוגלית. ב-7 באוגוסט ערך את הופעת הבכורה שלו במועדון, בתיקו 3-3 נגד ספורטינג ליסבון במסגרת המחזור הראשון בליגה לעונת 2022/2023. בעונתו הראשונה במועדון ערך 30 הופעות ליגה, בהן הבקיע 11 שערים. באנזה נולד בצרפת להורים מהרפובליקה הדמוקרטית של קונגו. ב-13 באוקטובר 2023 ערך את הופעת הבכורה שלו בנבחרת הרפובליקה הדמוקרטית של קונגו, בתיקו 1-1 נגד נבחרת ניו זילנד במשחק ידידות. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. מדיה וקבצים בנושא סימון באנזה בוויקישיתוף סימון באנזה, ברשת החברתית אקס (טוויטר) סימון באנזה, באתר Transfermarkt סימון באנזה, באתר Soccerway סימון באנזה, באתר BDFutbol סימון באנזה, באתר WorldFootball.net סימון באנזה, באתר National Football Teams סימון באנזה, באתר FootballDatabase.eu סימון באנזה, באתר ESPN Football / National : Béziers recrute l'attaquant du RC Lens Simon Banza באתר Midi Libre, ‏ 9 בינואר 2017 (בצרפתית) Simon Banza no Union Titus Pétange por empréstimo do Lens באתר Luxemburger Wort, ‏ 1 באוגוסט 2017 (בפורטוגזית) Simon Banza reforça ataque do Famalicão באתר O Minho, ‏ 31 באוגוסט 2021 (בפורטוגזית) Avançado Simon Banza reforça Sp. Braga באתר Diário de Notícias, ‏ 19 ביולי 2022 (בפורטוגזית) Sp. Braga garante Simon Banza por três milhões de euros באתר Mais Futebol, ‏ 19 ביולי 2022 (בפורטוגזית) Ligue 2 française : des RD-Congolais de souche titulaires en clubs en première journée באתר Agence d'Information d'Afrique Centrale, ‏ 3 באוגוסט 2016 (בצרפתית) CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
מוחמד סובול

מוחמד סובול (בערבית: محمد سوبول, בתעתיק מדויק: מחמד סובול; נולד ב-17 בנובמבר 2001 בקזבלנקה שבמרוקו) הוא כדורגלן מרוקאי המשחק בעמדת המגן השמאלי בקבוצת רג'א קזבלנקה מליגת העל המרוקאית. סובול גדל במחלקת הנוער של רג'א קזבלנקה. בשנת 2020 החל לשחק בקבוצה הבוגרת של המועדון במסגרת ליגת העל המרוקאית. ב-5 בספטמבר 2022 הושאל סובול לאיתיחאד טנג'יר מליגת העל המרוקאית למשך עונת 2022/2023. הוא ערך 21 הופעות ליגה במהלך תקופת ההשאלה, ובסיומה חזר לרג'א קזבלנקה. רג'א קזבלנקה גביע הקונפדרציה האפריקאי (1): 2020/2021 מוחמד סובול, באתר Transfermarkt מוחמד סובול, באתר Soccerway מוחמד סובול, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד סובול".